ബിനീഷ് കോടിയേരി ജയില് വാസം തുടങ്ങിയിട്ട് നാളെ ഒരു വര്ഷം ലഹരി ഇടപാട് കേസില് ബിനീഷ് കോടിയേരി അറസ്റ്റിലായിട്ട് നാളെ ഒരു വര്ഷം പൂര്ത്തിയാകുന്നു. എന്ഫോഴ്സ്മെന്റ് ഡയറക്ടറേറ്റ് ഇഡി അന്വേഷിക്കുന്ന കേസില് നാലാം പ്രതിയാണ് ബിനീഷ്.ജാമ്യഹര്ജി ഡിസംബറിലും ഈ ഫെബ്രുവരിയിലും വിചാരണക്കോടതി തള്ളിയതിനെ തുടര്ന്ന് ബിനീഷ് ഏപ്രിലില് കര്ണാടക ഹൈക്കോടതിയെ സമീപിച്ചു. 7 മാസത്തിനിടെ 3 ബെഞ്ചുകള് വാദം കേട്ടെങ്കിലും തീരുമാനമായില്ല. ഒടുവില് നടന്ന വാദം ഈ മാസം 7നു പൂര്ത്തിയായി. ജഡ്ജി ബെഞ്ച് മാറിപ്പോയതിനാല് ദീപാവലിക്കു ശേഷമേ വിധി പ്രഖ്യാപനമുണ്ടാകൂ. കള്ളപ്പണം വെളുപ്പിക്കല് കേസിന്റെ വിചാരണ പ്രത്യേക കോടതിയില് പുരോഗമിക്കുകയാണ്. കേസ് വീണ്ടും നവംബര് 2 ന് പരിഗണിക്കും. 2020 ഓഗസ്റ്റില് കൊച്ചി സ്വദേശി അനൂപ് മുഹമ്മദ്, തൃശൂര് തിരുവില്വാമല സ്വദേശി റിജേഷ് രവീന്ദ്രന്, കന്നഡ സീരിയല് നടി ഡി.അനിഖ എന്നിവരെ ലഹരിക്കേസില് നര്കോട്ടിക്സ് കണ്ട്രോള് ബ്യൂറോ എന്സിബി അറസ്റ്റ് ചെയ്തതാണു തുടക്കം. അനൂപിനെ ചോദ്യം ചെയ്തപ്പോള് ആദായ നികുതി നല്കാതെയുള്ള ഇടപാടുകളെക്കുറിച്ചു സൂചന ലഭിക്കുകയും ബിനീഷിന്റെ പേര് ഉയര്ന്നു വരികയും ചെയ്തതോടെ ഇഡി കേസ് റജിസ്റ്റര് ചെയ്തു. അനൂപുമായി പരിചയമുണ്ടെന്നും ബെംഗളൂരുവില് ഹോട്ടല് നടത്താനായി പണം വായ്പ നല്കിയതല്ലാതെ മറ്റ് ഇടപാടുകളില്ലെന്നും ബിനീഷ് മൊഴി നല്കിയെങ്കിലും അക്കൗണ്ടുകളിലെ പണമിടപാട് ചൂണ്ടിക്കാട്ടി അറസ്റ്റ് ചെയ്തു. അതിനിടെ, ചില ലഹരി പാര്ട്ടികളില് അനൂപിനൊപ്പം ബിനീഷും പങ്കെടുത്തിട്ടുണ്ടെന്നു സാക്ഷികള് മൊഴി നല്കി. ബിനീഷിന്റെ തിരുവനന്തപുരത്തെ വീട്ടില് നടന്ന റെയ്ഡില് അനൂപിന്റെ ഡെബിറ്റ് കാര്ഡ് കണ്ടെടുത്തു. കാര്ഡിനു പിന്നില് ബിനീഷിന്റെ ഒപ്പായിരുന്നെന്നും ഉദ്യോഗസ്ഥര് വാദിച്ചു. ഷിനോജ്